1. Igra : Moja kornjača

Materijali: Vlastito tijelo

Cilj: Razvoj vizualno – prostornih predodžbi

 Razvoj slušne pažnje

 Gimnastika za prste – motorika

Uputa: Pokazujete pokrete, dijete ih ponavlja, prvo prstima dominantne ruke, potom drugom rukom.

Opis igre: To je moja kornjača (stisnete šaku). Ona živi u oklopu i jako voli svoju kućicu. Kada kornjača poželi van, vadi glavu iz oklopa (odmaknete palac), a kad želi spavati opet je skriva (sakrijte palac ispod stisnute ruke).

1. Igra : Dva mala kosa

Materijali: Vlastito tijelo

Cilj: Razvoj vizualno – prostornih predodžbi

 Razvoj slušne pažnje

 Gimnastika za prste – motorika

Uputa : Pokazujete pokrete, dijete ih ponavlja, prvo prstima dominantne ruke, potom drugom rukom.

Opis igre: U gnijezdu sjede dva mala kosa (sakrijte obje ruke iza leđa). Jedan kos zove se Pit (ispružite desnu ruku s podignutim palcem). Drugi kos zove se Pat (učinite isto sa lijevim palcem). Odleti Pite (sakrijte desnu ruku)! Odleti Pate (sakrijte lijevu ruku)! Doleti Pite (ispružite desnu)! Doleti Pate (ispružite lijevu)!

1. Igra pijetao

Materijali: Vlastito tijelo

Cilj: Razvoj vizualno – prostornih predodžbi

 Razvoj slušne pažnje

 Gimnastika za prste – motorika

Uputa : Predložite djetetu da zajedno s vama ponavlja pjesmicu i pokrete (otvaranje i zatvaranje kljuna)prvo jednom rukom, a zatim obje.

Opis igre: Recitiramo pjesmicu uz pokrete.

Ručice, dva prstića,

Evo lijepog kljunića.

Kukuriče pjetlić glasno,

Makar već je podne kasno.

1. Igra : MAČIĆ

Materijali: Vlastito tijelo

Cilj: Razvoj vizualno – prostornih predodžbi

 Razvoj slušne pažnje

 Gimnastika za prste – motorika

Uputa : Predložite djetetu da zajedno s vama ponavlja pjesmicu i pokrete ili kod manje djece na njima pokazujte. Dijete savija prste od palca prema malom prstu dok recitira pjesmicu s vama te na kraju skoči korak unaprijed.

Opis igre: Recitiramo pjesmicu uz pokrete.

Prvi mačić pije mlijeko.

Drugi mačić je daleko.

Treći mačić u košari prede.

Četvrti mačić kroz prozor gleda.

A najmanje mače meni u krilo skače.

1. Igra : Što čuješ?

Cilj: Razvoj slušne pažnje.

 Razvoj slušne diskriminacije.

Materijali: šuškalice, poklopci, plastika punjena rižom.

Opis igre: Sva djeca dobiju po jedan predmet koji proizvodi neki zvuk. Potom zatvore oči. Ono dijete kojeg dotaknete mora početi proizvoditi zvuk svojim predmetom. Na vaš znak „STOP“ prestane. Otvore oči i pokušaju pogoditi tko je šuškao i sa čime.

1. Igra: Skrivača

Cilj: Konstantnost predmeta

 Prostorno – vizualna percepcija

Materijali : različiti manji i veći predmeti

Opis igre: Djeca zažmire. Sakrijete na vidljivija mjesta malog poligona 4 igračke. Djeca ih moraju pronaći slušajući vašu uputu : npr. Predmet je mali/ veliki i nalazi se u/na, služi nam za…. . Pobjednik je onaj tko prvi pronađe više igračaka.

1. **Umetaljke, šuškalice, materijali za slaganje u vis**

**NE SMIJE SE KOPIRATI SADRŽAJ BEZ NAVOĐENJA AUTORA I IZVORA!**